OpenLLM-France/wikimedia huggingface dataset:
# Tsuru

Tsuru (都留市, Tsuru-shi) és una ciutat de la prefectura de Yamanashi, al Japó.
L'any 2015 tenia una població estimada de 31.781 habitants i una densitat de població de 196 habitants per km². L'àrea total és de 161.63 km.²

## Geografia

Tsuru està situada al sud-est de la prefectura de Yamanashi, a les muntanyes de la falda del mont Fuji.

## Municipalitats veïnes

* Prefectura de Yamanashi
** Fujiyoshida
** Ōtsuki
** Uenohara
** Districte de Minamitsuru

## Història

L'àrea dels voltants de Tsuru ha estat habitada de forma contínua des del període paleolític japonès, i nombrosos artefactes del període Jōmon i del període Kofun han estat trobats dins dels seus límits. L'àrea formà part de l'antic Comtat de Tsuru de la província de Kai des del període Nara. Durant el període Sengoku, l'àrea fou controlada pel clan Takeda. Durant el període Edo, tota la província de Kai esdevingué territori tenryō sota el control directe del shogunat Tokugawa. Durant la restauració Meiji de l'1 d'abril de 1889, la vila de Tani fou creada dins del districte de Minamitsuru. Tani obtingué l'estatus de poble el 7 de març de 1896. El 29 d'abril de 1954, Tani va fusionar-se amb viles veïnes per formar la ciutat de Tsuru.

## Gent nascuda a Tsuru

Kazuo Dan - novel·lista
Jinpachi Ezu - actor
Yasuyo Yamazaki - coronel al càrrec de les forces IJA durant la batalla d'Attu

## Agermanament

* - Hendersonville, Tennessee, EUA

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: 11 març 2016].
* ↑ «都留市のプロフィール (Perfil de la ciutat de Tsuru)» (en japonès). Ajuntament de Tsuru. Arxivat de l'original el 2015-11-25. [Consulta: 12 març 2016].
* ↑ «US-Japan Sister Cities by State» (en anglès). Asia Matters for America. East-West Center. Arxivat de l'original el 22 d’abril 2018. [Consulta: 20 novembre 2015].

## Enllaços externs

* Pàgina web de l'ajuntament de Yamanashi (japonès)
# Anthony Wolfe

Anthony Wolfe (Manzanilla, 23 de desembre de 1983) és un exfutbolista de Trinitat i Tobago de la dècada de 2000 i 2010.
Fou 34 cops internacional amb la selecció de Trinitat i Tobago.
Pel que fa a clubs, destacà a North East Stars, San Juan Jabloteh, Atlanta Silverbacks i Churchill Brothers.

## Referències

* ↑ Anthony Wolfe a National-Football-Teams.com (anglès)
* ↑ Player profile - Socawarriors.net
* ↑ «2006 FIFA World Cup Germany: Trinidad & Tobago». FIFA.com. Arxivat de l'original el 2008-03-24.
* ↑ Trinidad and Tobago 2004 Arxivat 19 March 2008$^{[Datemismatch]}$ a Wayback Machine. - RSSSF
* ↑ Trinidad and Tobago 2006 Arxivat 19 March 2008$^{[Datemismatch]}$ a Wayback Machine. - RSSSF
* ↑ «Atlanta Silverbacks 2007». USLSoccer. Arxivat de l'original el 2008-03-07.
* ↑ «Wolfe came back to his kingdom, to conquer the unconquered kingdom.». twitter.com. [Consulta: 25 novembre 2018].
# Richard Spruce

Richard Spruce (Ganthorpe, Yorkshire, 10 de setembre de 1817 –28 de desembre de 1893) va ser un explorador i botànic anglès. Passà uns 15 anys explorant l'Amazones des dels Andes fins a la desembocadura i va ser un dels primers europeus a recollir espècimens de molts llocs. El 1845-1846 va herboritzar als Pirineus. El 1849 va seguir Alfred Russel Wallace i Henry Walter Bates a la conca del riu Amazones recollint més de 30.000 espècimens durant 14 anys. En tornar a Londres escriví The Hepaticae of the Amazon and the Andes of Peru and Ecuador.
Les plantes i objectes que recollí es guarden als jardins botànics de Kew, Londres i al Trinity College de Dublín.
Spruce va cultivar amb èxit l'arbre de la quinina, i va fer disponible àmpliament aquesta medicina per primera vegada.

## Referències

* ↑ Pearson M. Richard Spruce: naturalist and explorer. Hudson History, Settle, Yorkshire 2004.
* ↑ Wallace A.R. (ed) and Spruce R. Notes of a botanist on the Amazon and the Andes... during the years 1849-1864 by Richard Spruce PhD. 2 vols, cr8vo, Macmillan, London 1908.
* ↑ Seaward M.R.D. and Fitzgerald S.M.D. (eds) Richard Spruce (1817-1893): botanist and explorer. Royal Botanic Gardens, Kew 1996.
* ↑ Honigsbaum Mark. 2001. The fever trail-search of the cure for Malaria. Farrar, Straus and Giroux, Chicago, Illinois.

## Enllaços externs

* Richard Spruce Collection, Royal Botanic Gardens Arxivat 2007-02-08 a Wayback Machine.

## Bibliografia

* Pearson M. Richard Spruce: naturalist and explorer. Hudson History, Settle, Yorkshire 2004.
* Raby, Peter Bright Paradise ISBN 0 7011 4613 3
* Seaward M.R.D. and Fitzgerald S.M.D. (eds) Richard Spruce (1817–1893): botanist and explorer. Royal Botanic Gardens, Kew 1996. [A goldmine of details about his life & work as a botanist, with details of archival sources and a bibliography of articles by and about Spruce]
* Wallace A.R. (ed) and Spruce R. Notes of a botanist on the Amazon and the Andes... during the years 1849-1864 by Richard Spruce PhD. 2 vols, cr8vo, Macmillan, London 1908. [the first part of the first volume contains all the text completed by Spruce before his death, and the rest is written by Wallace on the basis of Spruce's notes]
# Corberó

Corberó és el nom dels següents personatges:
* Úrsula Corberó (Barcelona, 1989), actriu catalana
* Valeri Corberó i Trepat (Barcelona, 1908 - 2001), interiorista i decorador català
* Xavier Corberó i Olivella (Barcelona, 1935 - 24 d'abril de 2017), escultor català
També és el nom de l'empresa
# Mar de Tràcia

La mar de Tràcia (en grec Θρακικό Πέλαγος, Thrakikó Pélagos; en turc Trakya Denizi) és la part septentrional de la mar Egea, que banya les costes gregues de Macedònia i Tràcia i la part nord-oriental de Turquia. D'oest a est, s'estén des de la península del Mont Atos, a la Calcídica, fins a la península de Gal·lípoli, als Dardanels. S'acostuma a citar el paral·lel 40°N com a límit meridional, amb les illes de Lemnos i Ténedos (Bozcaada). Inclou, a més a més, les illes de Tassos, Samotràcia i Imbros (Gökçeada).
Forma diversos entrants a la costa, com els golfs de Ierissós i Estrimònic, a la part occidental; el golf de Kavala, a la costa nord, i el de Saros, a la part oriental. Hi desemboquen els rius Estrímon, Nestos i Evros o Meriç, que marca la frontera entre Grècia i Turquia. Els ports principals són les ciutats gregues d'Alexandrúpoli, Kavala i Tassos, i a la seva riba hi ha l'estació balneària de Loutrà Eleftheron, prop de Kavala.

## Referències

* ↑ Heròdot, 2010, p. 133.
* ↑ «Thracian Sea» (en anglès). WorldAtlas, 14 novembre 2021.

## Bibliografia

* Heròdot. Història. Llibre VII. Fundació Bernat Metge, 2010. ISBN 9788498591460.
# Aquàrium Municipal de Santa Pola

L'Aquàrium Municipal és un aquari públic que es troba a Santa Pola (Baix Vinalopó), País Valencià. Es va inaugurar el 1983 i dedica les seues instal·lacions a mostrar part de la fauna de la mar Mediterrània, de manera que és un important instrument per conéixer la riquesa del fons marí amb l'objectiu d'entretindre i informar, així com conscienciar el visitant de la necessitat de la seua conservació.
Les instal·lacions del museu totalitzen una superfície de 707 m², dels quals 202 m² estan ocupats pels nou tancs expositors, que mantenen una capacitat d'aigua marina superior als 210 m³. En ells se situen nombroses espècies autòctones de la Mediterrània, on es poden observar els seus hàbits i costums. La majoria de les espècies han sigut donades pels mateixos mariners de Santa Pola i hi inclouen Epinephelus marginatus, Spirographis spallanzani, Pinna nobilis, Mustelus mustelus, etc.
L'aigua de les instal·lacions es canvia setmanalment en un 25% mitjançant un sistema de recirculació connectat directament amb la mar i es manté en circuit tancat de filtració. La depuració s'efectua mitjançant un sistema de filtre mecànic i biològic al que se li injecta ozó per permetre mantenir un grau elevat d'oxidació. Així, es manté un equilibri òptim de la composició de l'aigua.
Cal destacar també que l'aquari compta amb una sala d'audiovisuals en la qual es projecten documentals.

## Referències

* 1 2 3 4 «Guia» (en valencià). L'Aquàrium Municipal. Ajuntament de Santa Pola, 2005.
# Llau de Pleta Torrent

La llau de Pleta Torrent és una llau del terme de Conca de Dalt, al Pallars Jussà, dins de l'antic terme d'Hortoneda de la Conca, en l'àmbit de l'antic poble d'Herba-savina.
S'origina en el paratge dels Cóms, a ponent de l'extrem nord del Serrat Blanc, un contrafort de l'extrem sud-occidental de la Serra de Boumort. Des d'aquest lloc davalla cap al sud-oest de forma paral·lela al Serrat Blanc, travessa el paratge d'Enquitllar, i a les Solanes del Pla del Tro s'ajunta amb la llau de la Pleta de les Barres per tal de formar el barranc de la Malallau.

## Enllaços externs

* Institut Cartogràfic de Catalunya; cal fer dos passos d'aproximació
# Gilles Panizzi

Gilles Panizzi (Roquebrune-Cap-Martin, França, 19 de setembre de 1965) és un pilot de ral·lis francès. Guanyador del Campionat de França de Ral·lis els anys 1996 i 1997 amb Peugeot, fou durant molts anys un habitual del Campionat Mundial de Ral·lis on realitzà destacades actuacions, sobreot en ral·lis d'asfalt, aconseguint al llarg de la seva carrera 7 victóries: 3 Ral·li de Sanremo (2000, 2001 i 2002), 2 Ral·li de Catalunya (2002 i 2003) i 2 Tour de Còrsega (2000 i 2002).
Fou pilot oficial Peugeot al Campionat Mundial de Ral·lis entre 1999 i 2003, període en què aconseguí totes les seves victóries del Mundial. Posteriorment, les temporades 2004 i 2005 fou pilot de la marca Mitsubishi, aconseguint com a millor resultat un 3r lloc al Ral·li Monte-Carlo.L'any 2006 realitzà la seva última temporada al WRC a l'equip oficial Skoda Motorsport.
Com a curiositat cal dir que el seu copilot és el seu germà Hervè Panizzi.

## Enllaços externs

* WRC.com WRC.com
* Web oficial Arxivat 2011-01-14 a Wayback Machine.
# Riberos de la Cueza

Riberos de la Cueza és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 98 | 97 | 82 | 87 |
# Cristopher Toselli

Cristopher Benjamín Toselli Ríos (Antofagasta, Xile, 15 de juny de 1988) és un futbolista xilè que juga com a porter per la Universidad de Chile.
# Pont-Bellanger

Pont-Bellanger és un municipi francès situat al departament de Calvados i a la regió de Normandia. L'any 2007 tenia 69 habitants.

## Demografia
### Població

El 2007 la població de fet de Pont-Bellanger era de 69 persones. Hi havia 32 famílies de les quals 12 eren unipersonals (12 dones vivint soles i 12 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 53 habitatges, 29 eren l'habitatge principal de la família, 17 eren segones residències i 8 estaven desocupats. 51 eren cases i 1 era un apartament. Dels 29 habitatges principals, 18 estaven ocupats pels seus propietaris i 11 estaven llogats i ocupats pels llogaters; 1 tenia dues cambres, 7 en tenien tres, 8 en tenien quatre i 12 en tenien cinc o més. 28 habitatges disposaven pel capbaix d'una plaça de pàrquing. A 11 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pont-Bellanger el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 8 | 35 a 39 | 4 |
| 8 | 30 a 34 | 8 |
| 8 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 12 | 10 a 14 | 8 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 38 persones, 28 eren actives i 10 eren inactives. De les 28 persones actives 24 estaven ocupades (16 homes i 8 dones) i 3 estaven aturades (1 home i 2 dones). De les 10 persones inactives 4 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Pont-Bellanger hi havia 8 explotacions agrícoles que ocupaven un total de 265 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Pont-Bellanger a l'INSEE.
* Évolution et structure de la population Fitxa amb el detall de dades de Pont-Bellanger a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mar de Sibuyan

La mar de Sibuyan és una petita mar de les Filipines que separa les illes Visayas de l'illa de Luzon, al nord.

## Particularitats

La Mar de Sibuyan és una de les mars interiors de les Filipines i es troba al nord de la mar de Visayas. Està limitada per l'illa de Panay al sud, per Mindoro a l'oest, i al nord per la península Bicol de l'illa de Luzon. Les illes de Romblon hi estan situades dins d'aquesta mar.
Va ser escenari de la batalla del Mar de Sibuyan, el 24 d'octubre de 1944.

## Vegeu també

* Conca Indo-Pacífica
# Neoperla harrisi

Neoperla harrisi és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: Alabama (els Estats Units).

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Stark & Lentz, 1988. Ann. ent. Soc. Amer. 81(3):372.
* 1 2 Catalogue of Life (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ Stoneflies of the United States - Stoneflies of Alabama (anglès)
* ↑ Grubbs, Scott A., 2011. A review of stonefly (Insecta; Plecoptera) taxonomic research in Alabama, with new state records and an updated checklist. Illiesia, 7(2):24-30. «PDF».
* ↑ Flyfishing Entomology - North American Stoneflies (anglès)

## Enllaços externs

* BioLib (anglès)
* Discover Life (anglès)
# Anna Åkerhjelm

Anna Månsdotter Agriconica, o Anna Åkerhielm (Nyköping, Suècia, 1642 - Stade, Alemanya, 11 de febrer de 1698) va ser una escriptora, viatjera i arqueòloga sueca.
Filla dels clergues, Magnus Jonae Agriconnius i Sofia Kempe, Anna va rebre la seva primera educació a casa dels seus pares, i va mostrar des del principi un talent especial amb els estudis, i especialment amb els idiomes. Amb el temps, coneixeria la majoria de les llengües europees. Va quedar òrfena, encara adolescent, i va créixer amb els seus germans.
Va escriure una obra força inusual per a una dona de la seva època, un diari de viatges i de guerra. Com a amiga íntima i dama de companyia de Catharina Charlotta de la Gardie, esposa del mariscal del camp Otto W. Königsmarck, que el 1686 es va convertir en comandant en cap de l'exèrcit de la República de Venècia, les dues dones l'acompanyaven, durant les seves croades contra els turcs. La guerra els va portar de Venècia a Atenes i Anna Åkerhielm va conèixer bé les estratègies de guerra i militars. Anna guardava un diari, un llibre de viatges, durant la seva etapa a Grècia. En aquesta va anotar les batalles, però també les investigacions científiques que ella i Catherine van fer a les antigues ruïnes. Aquest llibre de viatges és un dels més antics de Sueca, i és considerat com el diari en llengua sueca més interessant del segle xvii escrit per una dona.
El seu germà Samuel va incloure alguns d'aquests relats als diaris suecs de l'època, fet que va portar a Anna a convertir-se en la primera corresponsal de guerra sueca. Durant aquestes incursions a les runes del Partheon, Anna va trobar un manuscrit àrab, que va donar a la Universitat d'Uppsala en tornar a Suècia.

## Referències

* 1 2 3 «Anna Agriconia Åkerhielm, 1642-1685, Sweden». The history of Women's Literature. [Consulta: 2 maig 2020].
* 1 2 3 «Anna Månsdotter Agriconica, adlad Åkerhielm f. 1642, d. 1698». Släkten Åkerhielm. Åkerhielmska Släktföreningen. [Consulta: 2 maig 2020].
# Richard Friedrich Johannes Pfeiffer

Richard Friedrich Johannes Pfeiffer FRS (27 de març de 1858 – 15 de setembre de 1945) va ser un metge i bacteriòleg alemany
Pfeiffer és recordat pels seus molts fonamentals descobriments en immunologia i bacteriologia, particularment pelfenomen de la bacteriolisi. l'any 1894 va descobrir que bacteris vius del còlera es poden injectar sense tenir efecte en conillets d'indi prèviament immunitzats davant el còlera i que el plasma sanguini d'aquests animals afegits a bacteris vius del còlera causaven als bacteris immobilitat i la lisi. Va anomenar a ixò baceriolisi i s'anomena Fenomen Pfeiffer o fenomen Isayev-Pfeiffer.
Treballant amb Robert Koch a Berlin va concebre el concepte de l'endotoxina.
Pfeiffer va ser un pioner en la vacunació tifoide.
l'any 1892 aïllà el que ell creia que era l'agent causant del grip més tard anomenat Haemophilus influenzae.
L'any 1896 aïllà micrococcus catarrhalis que causen laringitis. M catarrhalis també causa bronquitis, i pneumònia i ocasionalment causa la meningitis.
Richard Pfeiffer també inventà una tinció universal per preparacions en histologia.
* Casa de R.Pfeiffer", "Heimatsonne" a Lądek Zdroj (Bad Landeck), Konopnickiej 5 street
* Casa de R.Pfeiffer","Heimatsonne" a Lądek Zdroj (Bad Landeck), Konopnickiej 5 street

## Referències

* 1 2 doi:10.1098/rsbm.1956.0016 Aquesta referència està incompleta. Cal copiar-la per completar-la.
* ↑ Barry, J.M. 2004. The Great Influenza. Penguin Books, London, England. p. 412.
# Cristòfol Acxotecatl

Acxotecatl (? — Atlihuetza, Mèxic, 1527) va ser el fill d'un líder amerindi d'Atlihuetza que, segons la tradició, es va convertir al cristianisme a l'edat de 12 anys. Per aquest motiu fou assassinat pel seu pare i beatificat per l'Església catòlica. Es considera un dels primers protomàrtirs del cristianisme al continent americà. El seu cos incorrupte fou portat a la catedral de l'Estat de Tlaxcala. És un dels Màrtirs de Tlaxcala per l'església catòlica.

## Referències

* ↑ «Cristòfol Acxotecatl». Gran Enciclopèdia Catalana. Barcelona: Grup Enciclopèdia Catalana.
* ↑ Fr. Daniel P. Ewald. Saints and Blesseds of the Americas. Xlibris Corporation, 23 febrer 2009, p. 144–. ISBN 978-1-4628-4022-9.
# Mar de Visayas

La mar de Visayas és una de les mars interiors de les Filipines.

## Particularitats

Les illes Visayas envolten aquesta mar. El canal de Jintotolo comunica la mar de Visayas amb la mar de Sibuyan, situada al nord-oest.
La mar de Samar es troba al nord-est, la mar de Camotes al sud-est. Es comunica amb la mar de Bohol al sud a través del canal de Tañon i amb la mar de Sulu pel canal de Guimaras i el Golf de Panay. L'illa més gran situada dins del mar de Visayas és l'illa de Bantayan.

## Vegeu també

* Conca Indo-Pacífica
# Neoperla hubbsi

Neoperla hubbsi és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba als Estats Units.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Ricker, 1952. Ind.Univ.Pub.Sci.Ser. 18:191.
* ↑ Catalogue of Life (anglès)
* ↑ The Taxonomicon (anglès)
* ↑ Plecoptera Species File (Version 1.1/4.0) (anglès)
* ↑ GBIF (anglès)

## Bibliografia

* Illies, 1966. Das Tierreich 82:272.
* Stark, 1994. J. Kans. Entomol. Soc. 67(3):298-300.

## Enllaços externs

* BioLib (anglès)
* Discover Life (anglès)
* Perlidae Species Listing Arxivat 2011-01-16 a Wayback Machine. (anglès)
* Redescription of Neoperla hubbsi Ricker (Plecoptera: Perlidae) (anglès)
# Girlfriends Films

Girlfriends Films és un estudi estatunidenc dedicat a la filmació de cinema pornogràfic que fou creat l'any 2002 pel cineasta Dan O'Connell, que actua com a president i vicepresident de la marca amb el pseudònim de "Moose", té la seu en la ciutat californiana de Santa Clarita. La companyia està especialitzada en la producció i la distribució de pel·lícules de temàtica lèsbica, gairebé totes elles escrites i dirigides pel mateix O'Connell. L'empresa compta amb dues seus europees per a la producció de les seves pel·lícules a Hongria i la República Txeca.

## Directors, actrius i pel·lícules

Especialitzada en temàtiques relacionades amb el sexe lèsbic, Girlfriends Films ha rodat fins a l'actualitat més de 600 pel·lícules. A més de les pel·lícules independents.
Dan O'Connell, qui dirigeix i escriu gran part de les pel·lícules, afirma que el seu estudi fa l'esforç per contractar actrius que siguin lesbianes o bisexuals per emfatitzar en els seus papers i en les pel·lícules, abans de pagar a actrius heterosexuals perquè gravin escenes amb altres dones.
Al juliol de 2016, l'estudi va produir la seva cinta número 600, que va ser llançada per a l'ocasió amb un doble DVD de 4 hores de durada. La pel·lícula era protagonitzada per les actrius eròtiques: Prinzzess, Chanel Preston, Dani Daniels, Brianna Love, Deauxma, Taylor Vixen, Jelena Jensen, Shyla Jennings i Zoey Holloway, entre d'altres.
Algunes de les actrius que treballen (o han treballat) per a Girlfriends Films són l'India Summer, Celeste Star, Jenna Jameson, Prinzzess, Mercedes Carrera, Magdalene St. Michaels, Persia Monir, Bree Olson, Kelly Divine, Tory Lane, Janet Mason, Tanner Mayes, Aletta Ocean, Faye Reagan, Ryan Ryans, Cindy Hope, Gianna Michaels, Madison Parker, Asa Akira, Jada Stevens, Tara Lynn Foxx, Abella Anderson, Jenna Haze, Ariella Ferrera, Abigail Mac, Naomi, Vanessa Blue, Shyla Jennings, Allie Haze, Tori Black, Sinn Sage, Dani Daniels, Aiden Ashley, Valentina Nappi, Dillion Harper o Riley Reid, entre d'altres.
Per a l'estudi també han treballat diverses actrius transsexuals com Domino Presley, Bailey Jay, Kimber James, Hazel Tucker, Yasmin Lee, Vaniity, Kalena Rios, Bianca Freire o Patrícia Araújo, entre d'altres.

## Referències

* ↑ «Girlfriends Films to Receive FSC Leadership Award». Arxivat de l'original el 1 de gener 2015.
* ↑ «Girlfriends Films Dan O'Connell and Moose».
* ↑ «Girlfriends Films: World's Finest and Largest Library of Lesbian DVDs - About Girlfriends Films». Arxivat de l'original el 6 març 2012.